Vídeo.- Premis Miquel Fàbregues de reportatges i documentals. Lliurament de premis
2025-11-19
Lectura del veredicte del jurat.
Lliurament de premis.
Projecció de les pel·lícules premiades.
A les 19 h a la sala d’actes. Gratuït.

Presentació del llibre COLLSACABRA [Una biografia], de Blanca Busquets
2025-11-20
A les 19 h, a la sala d’actes. Gratuït
Hi ha muntanyes que es trepitgen i muntanyes que es viuen. El massís del Collsacabra és d’aquestes darreres. Amb la seva escriptura personal i evocadora, Blanca Busquets ens convida a sobrevolar aquest paisatge tan singular —de cingleres abruptes i boscos fondals, de masies solitàries i pobles amb ànima— per descobrir-ne no només la forma, sinó també la vida.
És el retrat íntim d’un territori que respira història, literatura, natura i memòria col·lectiva. Collsacabra[Una biografia] és un llibre que és, alhora, declaració d’amor i exercici de mirada, per fer del Collsacabra no només un lloc al mapa, sinó un paisatge interior.
Blanca Busquets i Oliu (Barcelona, 1961), és escriptora, guionista i filòloga catalana. La lletra escrita ha marcat la seva vida. Als dotze anys va escriure el seu primer conte i, des d’aleshores, escriure es va convertir en l’eix central de la seva vida. Ha publicat diverses novel·les i els seus llibres han estat traduïts al castellà, l’italià, l’alemany, el rus, el noruec, el polonès, el francès, l’anglès i l’albanès. Va guanyar el premi Llibreter 2011. Com a guionista, treballa des del 1986 a les emissores de Catalunya Ràdio. Viu a cavall de Barcelona i Cantonigrós, d’on és la seva família materna, i sempre que pot recorre a peu els camps, els boscos i els cingles del Collsacabra.
Collsacabra [Una biografia] és el tercer títol de la nova col·lecció Fontalba Símbol Editors, de biografies de muntanyes. Es tracta d’un seguit de títols on autors de reconegut prestigi i trajectòria ens ofereixen la seva visió més personal d’alguna muntanya del nostre país amb la qual ells hi tenen una relació especial. Un sobrevol literari per les muntanyes més característiques de Catalunya. Els dos primers títols de la col·lecció, son els volums corresponents a Sant Llorenç del Munt, del que n’és autor l’escriptor Vicenç Villatoro, i que ens presentarà el llibre el dijous 4 de desembre; i el Cadí, d’Albert Villaró.

Natura.- Montserrat: Aigua, coves i història mil·lenària
2025-11-22
En l’any del mil·lenari de Montserrat, seguirem un atractiu itinerari per aquest Parc Natural centrat en l’aigua com a agent escultor i recurs essencial al massís. Al matí, sortint de Collbató, farem una ruta pel Pla de Montserrat que ens portarà a descobrir diverses fonts emblemàtiques. A la tarda, visitarem les espectaculars coves del Salnitre, una incursió geològica a les entranyes montserratines. Ens acompanyarà el geògraf Joan Soler i Gironès, autor del llibre “Fonts de Montserrat”. Sortida conjunta amb el Centre Muntanyenc i de Recerques Olesà.

Dificultat baixa. Recorregut 10 km. Desnivell: +230 m.

Muntanya.- Turó de Burriac (322 m). MARESME
2025-11-22
Recorregut circular des d’Òrrius, per l’obaga, fins al Castell de Burriac, mirador privilegiat de tot el Maresme. Tot el recorregut es troba dintre del Parc de la Serralada Litoral.
Des d’Òrrius baixarem cap a la riera de Riudemeia i travessarem la carretera d’Argentona per endinsar-nos per un bosc de pins i alzines, característic de la Serralada Litoral. Passarem per la masia de Ca n’Altafulla i seguirem per la obaga cap el Mirador de Matacabres. Voregem el Turó de Cirers i el de la Feu, sortirem a la pista de Burriac i accedirem al cap de munt del turó dominat pel Castell de Burriac. Per a la tornada, baixarem per la grimpada d’en Marc. Seguirem baixant fins a prop de l’àrea de lleure de la Font Picant on seguirem el SL-C 115 cap a ponent. Al coll de la Creu de l’Avella seguirem la pista cap a ponent per agafar un corriol a la dreta fins al Roc de l’Àngel, mirador de la part nord del Maresme. Sortim a la pista del Mal Pas que deixarem uns metres més endavant per visitar el Laberint del Bosc de Cabrils. Per un corriol fresat baixarem fins al camí de Can Blanc que seguirem a la dreta fins a les primeres cases d’Òrrius.
Distància: 15,94 km >> Desnivell: +/- 674 m >> Temps efectiu: 5:40 h >> Dificultat: Mitjana.
Material: Força aigua, esmorzar i dinar.
Sortida en cotxes particulars. Trobada a les 7 h a l’aparcament del Parc Catalunya, davant Club de Tenis.
Preu: Socis/es: 10€ >> soci@web i no socis/es: 15€ (inclou despeses cotxes compartits).
Cal estar federat/ada o bé tramitar assegurança temporal obligatòria de dia.
Inscripcions obertes a partir del 10 de novembre a ues.cat, app o presencialment a secretaria.
Màxim 20 places.
Reunió informativa: Dijous 20 de novembre, a les 19 h a la UES.
Vocal: Jaume Pujol

Curses d'orientació.- Dos dies del Berguedà. Organitza COB
2025-11-22 - 2025-11-23

Senders.- de mar i muntanya: de Calella de Palafrugell a Palamós
2025-11-23
Els Senders de Mar i Muntanya són una col·lecció d’itineraris que combinen el millor dels paisatges de costa i de muntanya. Són excursions pensades per a persones acostumades a caminar, en general de dificultat fàcil i amb encant especial gràcies a la proximitat del mar.
De Calella de Palafrugell fins a Palamós. Pel camí de Ronda GR 92, la caseta de Dalí, platja del Castell i la Fosca.
Aquesta ruta recorre la comarca del Baix Empordà i és considerada com un dels trams més bells del GR-92. Des de la Torre de Calella, l’interès de l’itinerari es manté constant, amb un recorregut que combina trams de camí de ronda i d’altres d’interior, però sempre a prop del mar. Al llarg del trajecte, es desplega davant nostre un seguit de paisatges: Calella de Palafrugell, la costa de Cap Roig, les cales de Castell i s’Alguer, Palamós i altres racons encantadors que preferim no desvetllar, perquè sigui l’excursionista qui els descobreixi.
Aquesta ruta correspon a un tram del Sender de Gran Recorregut GR 92, conegut com el Sender de la Mediterrània.
Distància: 15 km >> Desnivell: +310/-350 m >> Dificultat: moderada
Sortida en autocar de tot el dia (trobada a les 7 h davant l’Hotel Sabadell)
Inscripcions del 3 al 17 de novembre.
Cal portar: aigua, esmorzar i dinar. Calçat de muntanya i roba adient a les condicions climatològiques. Recomanem portar bastons.

Caminades Saludables +60, tot el dia.- Estany de Graugés i Sant Vicenç d'Obiols
2025-11-25
Berguedà
Ruta circular per l’entorn de l’estany de Graugés, a Avià, per descobrir els salts d’aigua de la riera de Graugés i l’ermita de Sant Vicenç d’Obiols.
Distància: 12 km >> Desnivell: 275 m
Sortida en autocar de tot el dia. Dinar opcional a restaurant. Inscripcions obertes a partir del 10 de novembre.

Xerrades oberte sobre temes de muntanya.- Les libèl·lules, un baròmetre del canvi climàtic als Parcs Nacionals
2025-11-25
A càrrec d’en Cesc Múrria, professor d’ecologia, Facultat de Biologia, Universtitat de Barcelona (UB). Membre de l’Institut de Biodiversitat (IRBio-UB).
Els impactes humans estan provocant una alteració extremadament ràpida del nostre món, des dels canvis en l’ús del sòl i la pèrdua de l’hàbitat fins al canvi climàtic. A partir d’un mostreig a gran escala durant l’estiu de 2025, en aquesta xerrada s’explicarà la biologia i ecologia de les libèl·lules, com la seva diversitat i distribució ha canviat en els darrers quinze anys en vuit PPNN, i es parlarà especialment de les espècies amenaçades que habiten a Aigüestortes.
A les 19h per ZOOM. Cal inscripció prèvia.

Scrabble partida duplicada
2025-11-26
A les 18 h, a la sala d’actes. Gratuït. Organitza: Club Scrabble Sabadell
La duplicada és una variant de l’Scrabble.
Tots els jugadors/es s’enfronten al mateix tauler i lletres al mateix temps, cercant la paraula amb la puntuació més alta.
Com funciona la partida?
Al començar el joc l’àrbitre tria 7 fitxes a l’atzar i els jugadors prenen les mateixes fitxes.
Disposaran de 2 minuts per a fer la jugada, que haurà d’ésser anotada amb indicació de les coordenades existents al tauler. Serà anotada en un paper que s’entregarà a l’àrbitre i anotada , també, a la matriu de joc que té cada jugador/a.
La paraula de més puntuació aconseguida per un/a dels assistents es col·loca al tauler mestre que tothom seguirà després. D’aquesta manera cada jugador/a s’enfronta a la mateixa situació al mateix temps.
Una jugada amb dades errònies val zero punts.
A cada faristol hi ha d’haver sempre una vocal i una consonant.
S’acaba el joc quant no queden vocals o consonants.
El guanyador/a és qui aconsegueix la puntuació més alta.

Natura.- La Matagalls – Montserrat poc a poc, xerrada introducció
2025-11-27
Xerrada d’introducció de la tercera etapa: Els Cingles de Bertí
Entrevista a Jesús Cano presiden del Grup Excursionista de Bigue si Riells -Amics dels Cingles de Bertí, autor del llibre “El Bertí, flaixos d’una cinglera” i del blog “El senyor dels Bertins”.

A les 19:30 h a a la sala d’actes. Gratuït. Més informació

BTT.- Volta per territori Màrius Torres a Sant Quirze Safaja
2025-11-27
Trobada a les 9:00 al centre Cívic de Sant Feliu de Codines
Uns 40km i +800 m, dificultat moderada amb algun petit corriol fàcil.
Esmorzarem pel camí i sortirem de SFC cap al SQS, llavors encarem la pista de Barnils i tornarem pel Puig d’Olena i Sant Miquel del Fai. Dinar al Centre Cívic a les 2pm.

Curses d'orientació.- Dos dies a l'Anoia. Organitza COC
2025-11-29 - 2025-11-30

Natura.- La Matagalls-Montserrat, poc a poc. Etapa 3
2025-11-30
En aquesta tercera etapa anirem d’Aiguafreda al pont de les Ferreries (riu Tenes), travessant els cingles de Bertí, declarats espai d’interès natural, fi ns a Puigdolena.

CROSS DELS ESQUIADORS Cursa popular i caminada de marxa nòrdica amb La Marató (ANUL·LAT)
2025-11-30
Activitat anul·lada. Llegiu més informació

Cursa popular (4 o 8 km) Caminada de Marxa Nòrdica (11 km)
Bosc de Can Deu, Sant Julià d’Altura
Aquest any sí, ens retrobarem al Bosc de Can Deu per compartir plegats aquesta matinal esportiva, social i solidària que fan tants i tants anys que organitzem just abans de la temporada d’esquí.
Destinarem 1€ de cada inscripció a La Marató de 3cat, enguany dedicada a la divulgació i l’impuls de la recerca en càncer. A més, en el moment de fer la inscripció podeu sumar-hi 2, 3 o 5€ més. Com més siguem, més recaptació! Gràcies per col·laborar-hi!
Inscripcions a partir del 30 d’octubre.
Consulteu-ne tota la informació

Senders km 0.- Font de la Budellera i els vivers de Can Borni (anul·lada)
2025-12-03
Ruta que ens permet conèixer la capçalera de la Vall de la Budellera, per on transcorre el torrent de la Budellera, tributari de la riera de Vallvidrera que més avall rep el nom de riera de la Rierada (sempre porta aigua cap al Llobregat). És una vall molt visitada perquè hi ha la Vil·la Joana, el Centre d’Informació del Parc Natural, la font de la Budellera i innumerables llocs que no escapen a l’interés dels excursionistes i visitants.
Baixarem pel vessant assolellat de la serra, de cara a Barcelona i el mar. Curiosament farem un gran tram de camí per on, a principis del segle XX, circulava el tramvia de Vallvidrera i que a partir de 1942 es va anomenar “Tramvia Blau”.
Distància: 10 km >> Desnivell:+400/-490 m
Material: Aigua, esmorzar i roda i calçat adequat a les condicions climatològiques.
Punt i hora de trobada:
Estació del FGC de Baixador de Vallvidrera a les 8:30 h
Sortida col·lectiva des de Sabadell en FGC a les 8 del matí (2 zones) i en els següents horaris:
Parc del Nord: 07:57 >> Sabadell Nord: 7:59 >> Creu Alta: 08:01 >> Plaça Major: 08:03 >> Can Feu-Gràcia: 08:04
Hora aproximada de finalizatció a Barcelona: 13:30h
L’anada i tornada en tren anirà a càrrec de cada participant.

Presentació del llibre 'Sant Llorenç del Munt [Una biografia], de Vicenç Villatoro
2025-12-04
A les 19 h a la sala d’actes. Gratuït
Un recorregut literari, geogràfic, natural, històric i humà pel massís que ens convida a descobrir la seva ànima. És un viatge profund al cor de la muntanya i al de la seva gent. L’autor ens ofereix una visió personal i particular que és, alhora, col·lectiva i universal de la relació de les persones amb les muntanyes.
Vicenç Villatoro (Terrassa, 1957) és periodista i escriptor. Viu a Matadepera, just a sota del massís de Sant Llorenç del Munt que, des de sempre, ha format part del seu paisatge vital i emocional.
Sant Llorenç del Munt [Una biografia] és el primer títol de la nova col·lecció Fontalba Símbol Editors, de biografies de muntanyes. Es tracta d’un seguit de títols on autors de reconegut prestigi i trajectòria ens ofereixen la seva visió més personal d’alguna muntanya del nostre país amb la qual ells hi tenen una relació especial. Un sobrevol literari per les muntanyes més característiques de Catalunya.

Caminades Saludables +60, matinal.- Torre Lluvià (Bages)
2025-12-09
Torre Lluvià
Distància: 10km >> Desnivell: +/-180m
Sortida matinal en autocar. Inscripcions obertes a partir del 24 de novembre.

BTT.- Volta per la Garriga
2025-12-10
Distància: 42km >> Desnivell: 900m

Vídeo.- UNICA 2025 - Internacional
2025-12-10
Us oferim una selecció de pel·lícules internacionals, premiades a la Copa del Món de cinema no professional de la UNICA, celebrat el passat agost a Birmingham (Regne Unit)
– Lights. Escola. República Xeca. (Medalla de plata)
– Sigma. Jove. Armènia. (Medalla de plata)
– Iris. Jove. Aústria. (Medalla de plata)
– Forbiden República Xeca. (Medalla de plata)
– Tour Guidé. Escola. Polònia (Medalla d’or, Premi Unesco i Millor direcció)

Durada de la sessió: 65 minuts.
A les 19 h, a la sala d’actes. Gratuït.

Espai La Mola - Taller de defensa personal
2025-12-12
18h-20h, sala d’actes.
Taller per agafar les nocions bàsiques de la defensa personal. Per dones de totes les edats.
Preu sòcies: gratuït.
Preu no sòcies: 5€
Places limitades

Natura.- La Serra de l'Ataix
2025-12-13
Itinerari per a descobrir un patrimoni històric, geològic i miner excepcional als termes de Martorell i Castellví de Rosanes. Entre pissarres i conglomerats espectacularment erosionats, gaudirem de panoràmiques del congost de Martorell i la vall del Llobregat, tot passant per les torres de guaita romanes de Gramenella i del Clos, el castell de Rosanes i el priorat de Sant Genís de Rocafort. També visitarem les ruïnes d’una mina de plom d’on s’extreia galena i altres minerals com ara plata. Amb el guiatge de Roberto Espínola, geòleg, autor del llibre “Itineraris del patrimoni geològic i miner del Baix Llobregat”.

Muntanya.- Portada del Pessebre
2025-12-13
Ermita de Sant Sebastià de Puigpedrós (Llinars del Vallès)
Sortirem de Sabadell a les 7.30 del matí de l’aparcament del Parc Catalunya.
Anirem amb autocar fins al Restaurant Llinars Parc on pensem arribar a les 8h.
Esmorzarem al restaurant on com sempre repartirem un tall de coca per cada participant. En el restaurant fan esmorzars de forquilla per si a algú l’interessa. Un cop esmorzats, tornarem a pujar a l’autocar per anar fins a l’estació de tren de Llinars on començarem la nostra excursió.
Després de passar per sota de l’autopista i la via del TGV, començarem la nostra ascensió fins al Coll del Vent a la carena de la Serralada del Corredor. Una mica més enllà trobarem el Castell Vell que visitarem i amb un quilòmetre més arribarem a la casa modernista de Can Bordoi que també visitarem. Després d’un llarg recorregut per entremig de boscos de pi i alzina arribarem a l’ermita de Sant Sebastià reconstruïda per voluntaris de Llinars on ens faran una explicació de com és va produir aquesta activitat entre els anys 2016 i 2024.
Com cada any a dalt a l’ermita i tots plegats celebrarem les festes de Nadal amb un petit concert de la coral La Carena i la tradicional cantada popular de nadales davant el Pessebre i després de dinar, torrons, neules i cava per tothom qui en vulgui.
Després de la festa baixarem caminat fins a Llinars passant per la Torrassa del Moro i l’ermita de Sant Esteve del Coll per arribar finalment al polígon industrial de Llinars on ens esperarà l’autocar.
*Si algú no pot caminar, podrà anar amb cotxe fins a l’Ermita de Sant Sebastià i fer una passejada suau pels entorns de l’Ermita. Per això, disposarem d’un o dos cotxes de suport que aniran fins el peu de l’ermita.
Distància:
Des de la sortida fins a l’Ermita: 7,5 Km >> De l’Ermita fins l’arribada: 5,5 Km
Desnivell: 300 m >> Dificultat: Fàcil. >> Temps efectiu: 4,5 h .
Material: Roba i calçat de muntanya. Bastons de trekking, Aigua, esmorzar i dinar.

Transport: Autocar >> Places màximes: 55
Sortida a les 7:30h
Preu inscripció: socis: 24 € no socis: 31 €
Inscripcions fins l’11 de desembre
Per participar a l’excursió cal tenir una assegurança de muntanya.
Ens reservem la possibilitat de fer canvis en l’itinerari en funció de possibles dificultats per qüestió de temps o problemes meteorològics.

Escola de Muntanya.- Curs d'alpinisme N1
2025-12-13 - 2025-12-14
LLoc: Benasque. La localització exacta sempre dependrà de les condicions meteorològiques. Un cop inscrits al curs i quan s’apropin les dates, el tècnic es posarà en contacte amb els participants.
Continguts: Introducció a l’alpinisme, equip i material, tècniques de progressió i recursos bàsics d’ascens descens, autodetencions, nusos i assegurament amb corda, planificació, meteorologia, BPA, ARVA, pala, sonda, bivacs i refugis d’emergència, seguretat i prevenció d’accidents, actuació en cas d’accident, salvament i medi ambient.
Preu soci: 133€
Preu no soci/sociweb: 179€
El preu del curs inclou:

Assegurança de rescat
Assegurança RC
Material comú.

El preu del curs no inclou:

Allotjament.
Equip i material personal (però hi haurà facilitats en la seva adquisició, és a dir, s’ofereixen preus especials o indicacions).
Assegurança de viatges ni de cancel·lació.

Places limitades
Durada:El curs està format per una part teòrica per fer des de casa i per pràctiques repartides en 2 jornades.
Dificultat:És una activitat adreçada a les persones que desitgen iniciar-se en l’alpinisme establint unes bones bases, o a aquelles que volen reciclar els seus coneixements. El nivell de l’activitat és d’iniciació o reciclatge.
Requisits, equip i material necessari:Com a requisits previs, és necessari comptar amb unes condicions físiques que permetin superar un desnivell d’entre 500 i 1000 metres en una jornada. És primordial no patir limitacions, malalties o lesions que impedeixin, desaconsellin o suposin un problema per a la pràctica d’aquest esport.
L’equip bàsic per realitzar aquesta activitat és el personal: roba i botes de muntanya de canya alta impermeables i transpirables, ulleres de sol, a més d’una motxilla de mida mitjana (30-40 litres és suficient). Per al format del curs en roca és necessari el casc, mentre que per al format del curs en neu és necessari, a més, un piolet, els grampons, les polaines i el material de seguretat i rescat en allaus.
És necessari portar aigua per hidratar-se i també menjar per al migdia i per picar, que compleixi les característiques de ser lleuger però energètic alhora, com ara plàtans, petits entrepans tipus sandvitx, galetes…
Transport: cotxes particulars
A càrrec de l’Escola de Muntanya de la UES i de Cara Norte.

Marxa Nòrdica.- Pont Foradat de les Arnaules - Bages
2025-12-14
El Pont de les Arnaules, també conegut com a Pont Foradat i Pont del Raval, és un pont natural de roca que es troba a la costa de la dreta de la vall del Llobregat damunt del Pont de Vilomara però en terme de Manresa. Es tracta d’una curiositat geològica, formada en un estrat gruixut amb una base de conglomerat i gres groller on hi ha incrustats nummulits, és a dir, petits fòssils en forma de llentia.
Sortida matinal sense dificultat. Distància: 7 km >> Desnivell: +270 m >> Ruta circular
Trobada a les 8 h des de la Plaça de les Dones Tèxtil, sortida en cotxes particulars.
Preu soci/a: 6€ >> Soci@web i no soci/a: 12€
Cal estar federat/ada o bé tramitar una assegurança temporal.
Inscripcions obertes.

Senders.- de mar i muntanya: del Puig de les Cadiretes a Tossa de Mar
2025-12-14
Els Senders de Mar i Muntanya són una col·lecció d’itineraris que combinen el millor dels paisatges de costa i de muntanya. Són excursions pensades per a persones acostumades a caminar, en general de dificultat fàcil i amb encant especial gràcies a la proximitat del mar.
Del Puig de les Cadiretes (100 cims de la FEEC) a Tossa de Mar
Aquesta ruta transcorre pel massís de les Cadiretes què és un dels espais naturals més emblemàtics de la Costa Brava meridional. És un massís granític ple de relleus suaus i arrodonits, cobert de boscos densos de suro, alzines i pins, que li donen un aspecte feréstec i mediterrani. Des dels seus cims, com el Puig de Cadiretes (519 m), es poden contemplar àmplies vistes sobre el mar.
El massís està protegit com a Espai Natural d’Interès (PEIN Ardenya-Cadiretes) per la seva riquesa biològica i paisatgística.
Aquesta ruta correspon a un tram del Sender de Gran Recorregut GR 92, conegut com el Sender de la Mediterrània.
Distància: 11 km >> Desnivell: +265/-465 m >> Dificultat: moderada.
Sortida de tot el dia en autocar. Cal portar aigua, esmorzar i dinar. Calçat de muntanya i la roba adient a les condicions climatològiques.
Sortida a les 7h davant Hotel Sabadell

Espeleologia.- Avenc de l'Esquerrà (via Rat-Penat)
2025-12-14
Descobreix la força vertical del Garraf amb el descens per la via Rat-penat de l’Avenc de l’Esquerrà, una ruta reservada a espeleòlegs amb experiència i ganes de viure una aventura autèntica. Comencem des del replà de la Providència i ens endinsem en una seqüència de pous imponents, com el de –24 m que porta a la sala “A. Brussoto” o el pou J. León de –34 m, fins arribar a trams tan emblemàtics com el Taló d’Aquil·les. El recorregut continua per meandres, ressalts i pous successius fins assolir la cota de gairebé –300 metres.
La via Rat-penat combina verticalitat, tècnica i bellesa càrstica en un ambient purament subterrani que captiva des del primer metre. Si busques un repte complet, intens i memorable, aquesta és una activitat que t’omplirà d’adrenalina i orgull.
Un descens llarg, profund i espectacular que tot espeleòleg ha de viure almenys una vegada.

Curses d'orientació.- Rogaine a Centelles. Organitza Go-extrem
2025-12-14

Xerrades obertes sobre temes de muntanya.- 12 Itineraris geològics pel Parc de Sant Llorenç del Munt i l’Obac
2025-12-16
A càrrec de Ferran Mota, excursionista, geòleg i membre del Centre Excursionista de Terrassa.
Xerrada basada en la guia escrita pel mateix ponent i dirigida a un públic general, combina la passió per l’excursionisme amb el coneixement geològic i proposa dotze rutes que permeten entendre millor la formació i la singularitat d’aquest massís tant nostre.
A les 19h per ZOOM. Cal inscripció prèvia.

Les excursions del dimecres.- Aiguafreda i la muralla de Montgròs
2025-12-17
Osona
Ruta circular carregada d’història que, sortint de la població d’Aiguafreda, ens portarà fins a la muralla ibèrica de Montgròs, situada al turó del mateix nom (767 m), al terme municipal del Brull i dins el Parc Natural del Montseny. Es tracta d’una impressionant muralla de 150 metres de llarg que tanca un espai delimitat per penya-segats construïda pels ibers ausetans a partir del segle V aC.
Per arribar-hi seguirem el GR-2 fins a Can Serra de l’Arca i continuarem pel camí del Sení, un bonic corriol que avança (i puja) entre boscos i ofereix bones vistes al Tagamanent i al Pla de la Calma. Una pista ens conduirà fins al Montgròs i, des d’allà, iniciarem la baixada per un altre corriol que recorre boscos d’encanteri i màgics, fins a arribar a Aiguafreda de Dalt, l’antic centre del municipi. Allà hi trobarem l’antiga església parroquial de Sant Martí d’Aiguafreda i la seva rectoria, on farem parada per dinar.
Distància: 14,5 km >> Desnivell: +/- 520 m
Sortida en autocar de tot el dia. Cal portar esmorzar i dinar, calçat i roba adient a les condicions climatològiques.
Abans de començar, es podrà esmorzar a Aiguafreda.
Sortida les 7:30 h des de Sabadell.

La Carena.- Cantada de Nadales
2025-12-17
Celebrem el Nadal amb la tradicional cantada de Nadales a càrrec de La Carena.
A les 19:30 h al bar. Gratuït.
Amb torrons per a tothom.
